CELEX: 32010D0723
Language: sk
Date: 2010-11-26 00:00:00
Title: 2010/723/EÚ: Rozhodnutie Komisie z  26. novembra 2010 , ktorým sa predlžuje platnosť rozhodnutia 2005/359/ES, ktorým sa ustanovuje výnimka z určitých ustanovení smernice Rady 2000/29/ES v súvislosti s dubovou ( Quercus L.) guľatinou s kôrou, ktorá má pôvod v Spojených štátoch amerických [oznámené pod číslom K(2010) 8229]

27.11.2010   
            
            
               SK
            
            
               Úradný vestník Európskej únie
            
            
               L 312/30
            
         ROZHODNUTIE KOMISIE
   z 26. novembra 2010,
   ktorým sa predlžuje platnosť rozhodnutia 2005/359/ES, ktorým sa ustanovuje výnimka z určitých ustanovení smernice Rady 2000/29/ES v súvislosti s dubovou (Quercus L.) guľatinou s kôrou, ktorá má pôvod v Spojených štátoch amerických
   [oznámené pod číslom K(2010) 8229]
   (2010/723/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej článok 15 ods. 1,
   keďže:
   
               (1)
            
            
               V súlade so smernicou 2000/29/ES sa dubová (Quercus L.) guľatina s kôrou (ďalej len „guľatina“), ktorá má pôvod v Spojených štátoch, v zásade nemôže dovážať do Únie kvôli riziku zavlečenia Ceratocystis fagacearum (Bretz) Hunt, ktorý spôsobuje vädnutie dubových listov.
            
         
               (2)
            
            
               Rozhodnutím Komisie 2005/359/ES (2) sa členské štáty oprávňujú udeľovať za osobitných podmienok výnimky z článku 5 ods. 1 smernice 2000/29/ES a z tretej zarážky článku 13 ods. 1 písm. i) uvedenej smernice so zreteľom na časť A oddiel I bod 3 prílohy IV k uvedenej smernici, pokiaľ ide o guľatinu s pôvodom v Spojených štátoch amerických. Platnosť tohto rozhodnutia sa končí 31. decembra 2010.
            
         
               (3)
            
            
               Vzhľadom na to, že podmienky, ktorými sa odôvodňuje toto povolenie, stále pretrvávajú, a že nie sú známe žiadne nové informácie, ktoré by boli dôvodom na preskúmanie osobitných podmienok, platnosť tohto povolenia by sa mala predĺžiť.
            
         
               (4)
            
            
               Vzhľadom na skúsenosti získané pri uplatňovaní rozhodnutia 2005/359/ES je vhodné predĺžiť platnosť povolenia na 10 rokov.
            
         
               (5)
            
            
               Členské štáty, ktoré využívajú výnimku, by mali Komisii a ostatným členským štátom podávať každoročne správu o jej uplatňovaní s cieľom umožniť Stálemu výboru pre zdravie rastlín uskutočňovať kontrolu riadneho vykonávania tohto rozhodnutia.
            
         
               (6)
            
            
               Rozhodnutie 2005/359/ES by sa preto malo zodpovedajúcim spôsobom zmeniť a doplniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre zdravie rastlín,
            
         PRIJALA TOTO ROZHODNUTIE:
   Článok 1
   V rozhodnutí 2005/359/ES sa články 10 a 11 nahrádzajú takto:
   
      „Článok 10
      Členské štáty, ktoré využívajú výnimku stanovenú v článku 1, podajú do 30. júna každého roka Komisii a ostatným členským štátom správu o jej uplatňovaní v predchádzajúcom období od 1. mája do 30. apríla.
      Správa zahŕňa podrobné údaje o dovážaných množstvách.
      Článok 11
      Platnosť tohto rozhodnutia uplynie 31. decembra 2020.“
   
   Článok 2
   Toto rozhodnutie je určené členským štátom.
   
      V Bruseli 26. novembra 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 169, 10.7.2000, s. 1.
   
      (2)  Ú. v. EÚ L 114, 4.5.2005, s. 14.